Budapest | Dátum: 2010.06.09 | Kategória: Fizettem 5 000 Ft
A Lánchíd pesti feljárójánál, a kisoroló sávban vadászott a hozzám hasonló tudatlan furgonosokra két fakabát. Kíváncsi vagyok hányan emlékeznek a Kresz-ből arra, hogy a teherautóval behajtani tilos tábla hatálya nem 3,5 tonnától, hanem 2,5-től indul. Nem tudom változott-e azóta (2010), de akkor biztosan így volt , mert én vitatkoztam, ő meg 2 másodperc alatt kapta elő a Kresz könyvet, ami magától nyílt ki a kérdéses passzusnál. A csapdát nem ők állították, de a zsákmány nagyon gazdag lehetett, mert akkoriban rendszeresen álltak ott. Tettem nekik bele könyvjelzőnek egy ötezrest, úgysem használtak olyat még soha. Amúgy tróger volt a rangidős, mert immár korrumpálva, az összeget biztosan keveselve, még megjegyezte, hogy a kisbuszom hiányzó térelválasztója miatt (két bicaj a raktérben) meg levehetné a rendszámomat is. Végül megelégedett egy erkölcsi tanítással, hogy máskor, meg legközelebb ...stb. Ja, és profi is volt egyben, mert az anyósülésen fekvő telefonomra sandítva kézbe vette azt és megkérdezte nincs-e bekapcsolva a kamerája.
Egész nap baleknak éreztem magam, mert hídpénzt fizettem és még át se mehettem rajta.
Bejelentés dátuma: 2014.01.10. | 3582 megtekintés | 0 hozzászólás